Babelscape/SREDFM huggingface dataset:
Αγιάν Χίρσι Άλι

Η Αγιάν Χίρσι Άλι (, με πλήρες όνομα Ayaan Hirsi Magan Isse Guleid Ali Wai'ayas Muhammad Ali Umar Osman Mahamud, γεννημένη στις 13 Νοεμβρίου του 1969 στη Σομαλία) είναι μια ακτιβίστρια, συγγραφέας και πολιτικός, με διπλή Ολλανδο-Αμερικανική υπηκοότητα. Είναι γνωστή για τις τοποθετήσεις της σχετικά με τον γενετήσιο ακρωτηριασμό γυναικών, το Ισλάμ και τους Μουσουλμάνους. Μάχεται επίσης υπέρ των δικαιωμάτων των γυναικών και του αθεϊσμού.

Δήλωσε δημοσίως ότι η θρησκεία του Ισλάμ πρέπει να "ηττηθεί" και ότι θεωρεί τους οπαδούς του "εχθρούς" που θα πρέπει να "συνθλίβουν" πριν μπορέσει να επιτευχθεί η "ειρήνη". Συνεργάστηκε σε μια ταινία μικρού μήκους με τον Theo Van Gogh, με τίτλο Submission (2004). Ασκούσε έντονη κριτική στο Ισλάμ, προκάλεσε τεράστια αντιπαράθεση και απειλές κατα της ζωής και των δύο. Ο Van Gogh δολοφονήθηκε αργότερα εκείνο το έτος από έναν Ολλανδό Μουσουλμάνο.

Η Χίρσι Άλι είναι κόρη της Σομαλής πολιτικού και αρχηγού της αντιπολίτευσης Hirsi Magan Isse. Αυτή και η οικογένεια της εγκατέλειψαν τη Σομαλία το 1977 και πήγαν στη Σαουδική Αραβία, μετά στην Αιθιοπία και τελικά εγκαταστάθηκαν στην Κένυα. Το 1992, η Άλι ζήτησε και πήρε πολιτικό άσυλο στην Ολλανδία. Αφού αποφοίτησε, δημοσίευσε άρθρα σχετικά με τις πολιτικές της πεποιθήσεις, τάχθηκε υπέρ των Μουσουλμάνων γυναικών και έγινε άθεη.

Το 2003, η Χίρσι Άλι εκλέχθηκε μέλος της Βουλής των Αντιπροσώπων (το χαμηλότερο μέρος του Ολλανδικού Κοινοβουλίου) αντιπροσωπεύοντας το Λαϊκό Κόμμα για την Ελευθερία και τη Δημοκρατία (VVD). Μια πολιτική κρίση σχετικά με την εγκυρότητα της Ολλανδικής της υπηκοότητας την ανάγκασε να παραιτηθεί από τη Βουλή και οδήγησε έμμεσα στη διάλυση του δεύτερου συμβουλίου Balkenende το 2006.

Το 2005 η Χίρσι Άλι προστέθηκε στη λίστα με τους 100 σημαντικότερους ανθρώπους στον κόσμο από το περιοδικό Time. Έχει λάβει επίσης πολλά βραβεία, μεταξύ των οποίων ένα βραβείο για την ελευθερία του λόγου από την Jyllands-Posten, μια εφημερίδα της Δανίας, το Δημοκρατικό Βραβείο του Σουηδικού Φιλελεύθερου Κόμματος, και το Βραβείο Ηθικού Σθένους για την αφοσίωση της στην καταπολέμηση ζητημάτων σχετικά με την ανάλυση, την ηθική και τα προβλήματα των υπηκοοτήτων σε παγκόσμιο επίπεδο. Η Χίρσι Άλι έχει δημοσιεύσει 2 αυτοβιογραφίες της: μία το 2006 και μία το 2010.

Η Χίρσι Άλι μετανάστευσε στις Ηνωμένες Πολιτείες Αμερικής, όπου έγινε συνεργάτιδα του American Enterprise Institute. Ίδρυσε το AHA Foundation, μια οργάνωση για τα δικαιώματα των γυναικών. Πήρε την αμερικανική υπηκοότητα το 2013 και εκείνη τη χρόνια έγινε επίσης συνεργάτιδα του Kennedy Government School του Πανεπιστημίου του Χάρβαρντ και μέλος του Future of Diplomacy Project στο Belfer Center.

Είναι παντρεμένη με τον Άγγλο ιστορικό και αναλυτή Νίαλ Φέργκιουσον.
Β΄ κατηγορία πετοσφαίρισης ανδρών Κύπρου 2011-12

Η Β΄ κατηγορία πετοσφαίρισης ανδρών Κύπρου 2011-12 ήταν η 39η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ολυμπιάδα Νεάπολης.
Β΄ κατηγορία πετοσφαίρισης ανδρών Κύπρου 2012-13

Η Β΄ κατηγορία πετοσφαίρισης ανδρών Κύπρου 2012-13 ήταν η 40η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε ο ΑΠΟΕΛ.
Β΄ κατηγορία πετοσφαίρισης ανδρών Κύπρου 2013-14

Η Β΄ κατηγορία πετοσφαίρισης ανδρών Κύπρου 2013-14 ήταν η 41η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ένωσις Νέων Παραλιμνίου.
ERTU

Η Ένωση Ραδιοφωνίας και Τηλεόρασης της Αιγύπτου (ERTU, αραβικά: اتحاد الاذاعة و التليفزيون المصري) είναι δημόσιος ραδιοτηλεοπτικός φορέας της Αιγύπτου, που λειτουργεί υπό την αιγίδα της αιγυπτιακής κυβέρνησης. Ως φορέας είναι μέλος της Ευρωπαϊκής Ραδιοτηλεοπτικής Ένωσης.
Κρις Τόλμαν

Ο Κρις Τόλμαν (γενν. 22 Σεπτεμβρίου 1970) είναι Αμερικανός ηθοποιός και κωμικός, γνωστός για τις εμφανίσεις του στις σειρές "Crossballs" και "Reno 911!" του τηλεοπτικού σταθμού Comedy Central.
Ραδιοτηλεόραση της Βοσνίας και Ερζεγοβίνης

Η Ραδιοτηλεόραση της Βοσνίας και Ερζεγοβίνης (Radiotelevizija Bosne i Hercegovine, εν συντομία BHRT παλαιότερα υπό την ονομασία PBSBiH) είναι η δημόσια ραδιοτηλεοπτική εταιρία της Βοσνία και Ερζεγοβίνης.

Ήταν γνωστή ως "RTVBiH" (Radio-Televizija Bosne i Hercegovine) από το 1992 μέχρι το 1998, όταν και αναδιαρθρώθηκε στην τρέχουσα υπηρεσία. Την 1η Ιανουαρίου 1993, η RTVBiH έγινε δεκτή ως ενεργό μέλος της Ευρωπαϊκής Ραδιοτηλεοπτικής Ένωσης. Η συμμετοχή μεταφέρθηκε στο νέο οργανισμό του "BHRT" το 2000.

Η "RTVBiH" (και, κατά συνέπεια, BHRT) προέκυψε από την "RTV Σεράγεβο" το 1992, ένα από τα οκτώ κύρια κέντρα εκπομπής της πρώην Γιουγκοσλαβίας. Άλλες είναι "RTV" Λιουμπλιάνα, "RTV" Ζάγκρεμπ, "RTV" Beograd, "RTV" Νόβι Σαντ, "RTV" Titograd, "RTV" Πρίστινα, και "RTV" Σκόπια.

Η BHRT σήμερα αποτελείται από τρία τηλεοπτικά και ραδιοφωνικά κανάλια:
* "BHT 1" - Εθνικός κρατικός τηλεοπτικός σταθμός (Bosanskohercegovačka Televizija), διαθέσιμο σε HD, καλωδιακά και δορυφορικά
* "BH Radio 1" - Εθνική δημόσια υπηρεσία ραδιοφώνου (BH Radio 1)
* "MP BHRT" - Μουσική Παραγωγή BHRT (Muzička produkcija).
Ρολάνδος ο Πορδιστής

Ο Ρολάνδος ο Πορδιστής (12ος αιώνας, αγγλικά: "Roland the Farter", γαλλικά: "Roland le Fartere", "Roulandus le Fartere", "Roland le Petour") ήταν γελωτοποιός και πορδιστής στην υπηρεσία του βασιλιά Ερρίκου Β´ της Αγγλίας. Του είχε δοθεί έκταση 120 στρεμμάτων στο Χέμινγκστόουν ("Hemingstone") στην επαρχία του Σάφολκ ("Suffolk") ως ανταμοιβή για τις υπηρεσίες του προς τον βασιλιά. Ανάμεσα στα καθήκοντα του ήταν να εκτελεί "ένα σάλτο και σφύριγμα και μια κλανιά" ("Unum saltum et siffletum et unum bumbulum") για τον βασιλιά και τους καλεσμένους του κατά την περίοδο των Χριστουγέννων.

Ο Ρολάνδος αναφέρεται στο σύγγραμμα του 13ου αιώνα "Liber Feodorum", το οποίο ήταν ένας κατάλογος ευγενών της φεουδαρχικής Αγγλίας.
Γεώργιος Μπακατσέλος

Ο Γεώργιος Μπακατσέλος (1906 - 23 Ιανουαρίου 1992) ήταν Έλληνας δικηγόρος και πολιτικός. Υπηρέτησε ως βουλευτής και ως υπουργός.
Γιώργος Πανάγος

Ο Γιώργος Πανάγος (1908 - 13 Δεκεμβρίου 1983) του Αριστείδη, ήταν Έλληνας διακεκριμένος δικηγόρος και πολιτικός, ο οποίος υπηρέτησε ως δημοτικός σύμβουλος και βουλευτής με την Αριστερά.
Ρεκονκίστα

Η Ρεκονκίστα ("Reconquista", "Ανακατάκτηση") ονομάζεται η διαδικασία κατάκτησης των μουσουλμανικών εδαφών της ιβηρικής χερσονήσου από τα χριστιανικά βασίλεια του βορρά. Η έναρξή της ορίζεται παραδοσιακά στην επιτυχημένη εξέγερση του γότθου ευγενή Πελάγιου το 718 εναντίον της μουσουλμανικής φρουράς των Αστουριών και το τέλος της το 1492 με την κατάλυση του ναζαρινού εμιράτου της Γρανάδας από τα στρατεύματα της Καστίλης.

Η Ανακατάκτηση χαρακτήρισε σε μεγάλο βαθμό την ιστορία της Ισπανίας και της Πορτογαλίας μα και όλων των πληθυσμών που έζησαν στην Ιβηρική μέχρι το τέλος του 17ου αιώνα. Η πολλάκις ανταγωνιστική επέκταση των χριστιανικών βασιλείων καθόρισε την ανάπτυξη ξεχωριστών μορφών διοίκησης, γλωσσών, εθνικών ταυτοτήτων και νόμων που εν πολλοίς χαρακτηρίζουν την Ισπανία μέχρι σήμερα. Παράλληλα στην Ανακατάκτηση εντάσσεται ένα ευρύ φάσμα πολιτισμικών στοιχείων και πρακτικών όπως τον εποικισμό των σταδιακά κατακτούμενων εδαφών από την πλευρά των χριστιανών ή την επικοινωνία και την αλληλεπίδραση μεταξύ των διαφόρων κοινοτήτων (π.χ. μοζάραβες).
Εύα Καϊλή

Η Εύα Καϊλή (γενν. Θεσσαλονίκη, 26 Οκτωβρίου 1978) είναι Ελληνίδα ευρωβουλευτής, πρώην βουλευτής, αρχιτέκτων μηχανικός, διεθνολόγος και δημοσιογράφος.
Ένας Γιάνκης του Κονέκτικατ στην αυλή του βασιλιά Αρθούρου

Το Ένας Γιάνκης του Κονέκτικατ στην αυλή του βασιλιά Αρθούρου ("A Connecticut Yankee in King Arthur's Court") είναι μυθιστόρημα του Αμερικανού ευθυμογράφου και συγγραφέα Μαρκ Τουαίην, που εκδόθηκε το 1889. Το βιβλίο είχε αρχικά τον τίτλο "A Yankee in King Arthur's Court". Ορισμένες εκδόσεις είχαν τον τίτλο "A Yankee at the Court of King Arthur".

Στο βιβλίο, ένας Αμερικανός μηχανικός από το Κονέκτικατ μεταφέρεται κατά λάθος πίσω στο χρόνο στην αυλή του βασιλιά Αρθούρου, όπου ξεγελά τους κατοίκους εκείνης της εποχής κάνοντάς τους να νομίζουν ότι είναι μάγος. Σύντομα χρησιμοποιεί τις γνώσεις του στη σύγχρονη τεχνολογία για να γίνει στα σοβαρά "μάγος", καταπλήσσοντας τους Άγγλους του Πρώιμου Μεσαίωνα με κατορθώματα, όπως κατεδαφίσεις, πυροτεχνήματα και άλλα. Προσπαθεί να εκσυγχρονίσει το παρελθόν, αλλά στο τέλος δεν είναι σε θέση να αποτρέψει το θάνατο του Αρθούρου και την εχθρική στάση από την Καθολική Εκκλησία της εποχής, που αυξάνει το φόβο της δύναμής του.

Ο Τουαίην έγραψε το βιβλίο ως παρωδία των ρομαντικών αντιλήψεων της ιπποσύνης, αφού το εμπνεύστηκε μετά από ένα όνειρο στο οποίο ο ίδιος ήταν ιππότης και ταλαιπωρήθηκε από το βάρος και τη δυσκαμψία της πανοπλίας του.
Α΄ κατηγορία πετοσφαίρισης γυναικών Κύπρου 2006-07

Η Α΄ κατηγορία πετοσφαίρισης γυναικών Κύπρου 2006-07 ήταν η 30η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η ΑΕΚ για 1η φορά στην ιστορία της.
Ποταμός Γιανκίουε

Ο Ποταμός Γιανκίουε (ισπανικά: "Río Llanquihue") είναι ποταμός στην κοινότητα του Πανγκιπούγι, νότια Χιλή. Διαμορφώνεται από την ένωση του ποταμού Νελτούμε και του ποταμού Φουί. Ο Ποταμός Γιανκίουε ρέει νότια και δυτικά και εκβάλλει στην Λίμνη Πανγκιπούγι.
Απαρταδό

Το Απαρταδό (ισπανικά: "Apartadó", ισπανική : [apaɾtaˈðo]) είναι πόλη και δήμος στο διαμέρισμα της Αντιόχειας της Κολομβίας. Βρίσκεται κοντά στον Ατλαντικό Ωκεανό στον Κόλπο του Ουραμπά. Η οικονομία βασίζεται σε μπανάνες, καλαμπόκι, κακάο, και τη κτηνοτροφία. Η θερμοκρασία είναι περίπου 30 βαθμοί Κελσίου και η σχετική υγρασία είναι πάνω από 80% όλο το χρόνο. Το Απαρταδό χωρίζεται σε 48 γειτονιές, και εδώ είναι το καλύτερο λύκειο της περιοχής του Ουραμπά. Σήμερα, η κυβέρνηση τονώνει την βιομηχανία εδώ επειδή είναι κοντά στην Καραϊβική Θάλασσα και στο κέντρο της χώρας. Κάτοικοι: 150.000 το 2009.
Πόπλιος Κορνήλιος Αρίστων

O Πόπλιος Κορνήλιος Αρίστων (λατινικά: "Publius Cornelius Ariston", 1ος αιώνας μ.Χ.) ήταν αρχαίος Έλληνας αθλητής από την Έφεσο, ο οποίος έγινε ολυμπιονίκης στους 207ους αγώνες του 49 μ.Χ. στο αγώνισμα του παγκράτιου παίδων.

Οι διαθέσιμες πληροφορίες για τον Αρίστωνα προέρχονται από τις επιγραφές σε μια βάση αγάλματος που βρέθηκε στην αρχαία Ολυμπία, όπου αναγράφεται πως ήταν ο γιος του Ειρηναίου του Εφέσιου, και πως και οι δύο γονείς του είχαν καταγωγή από την Έφεσο. Κηρύχθηκε "ανέφεδρος" (έχοντας ξεκινήσει από τους προκριματικούς αγώνες, αντί να συμμετέχει απευθείας στους τελικούς) έχοντας νικήσει τρεις αντιπάλους. Κατόπιν αντιμετώπισε επτά αντιπάλους τους οποίους κατάφερε και νίκησε όλους χαρίζοντας στην πόλη του αθάνατη δόξα.
Δημήτρης Καζάκης

O Δημήτρης Καζάκης (Καλαμάτα, 5 Νοεμβρίου 1962) είναι Έλληνας πολιτικός και οικονομολόγος-αναλυτής με επαγγελματική διαδρομή σε επιχειρήσεις στην Ελλάδα και στο εξωτερικό. Αρθρογραφούσε σε τακτική βάση στην εφημερίδα "Ποντίκι" και στο περιοδικό "Hellenic Nexus". Έχει εκδώσει το βιβλίο "Η ΕΛΛΗΝΙΚΗ ΠΟΜΠΗΪΑ - Το χρονικό μιας προαναγγελθείσας χρεοκοπίας" και έχει συμμετάσχει στην εφημερίδα "Το Χωνί" και στο διαδικτυακό ραδιόφωνο "Ράδιο χωρίς FM" και "e-roi". Eχει διαδραματίσει καίριο ρόλο στη συγκρότηση του Ενιαίου Παλλαϊκού Μετώπου (Ε.ΠΑ.Μ.), του οποίου είναι ιδρυτικό μέλος.
Στάντιον Μπαλγκάρσκα Άρμια

Το Στάντιον Μπαλγκάρσκα Άρμια (, το οποίο μεταφράζεται ως Στάδιο του Βουλγάρικου Στρατού) αποτελεί ποδοσφαιρικό γήπεδο και έδρα της βουλγάρικης ΤΣΣΚΑ Σόφιας. Ευρίσκεται εντός του Μπορίσοβα Γκράντινα (Κήπο του Βασιλέα Μπόρις) στο κέντρο της Σόφιας. Το γήπεδο είναι χωρισμένο σε τέσσερα τμήματα, ενώ έχει συνολική χωρητικότητα της τάξεως των 22.995 (18.495) θέσεων, εκ των οποίων οι 2.100 καλύπτονται από οροφή. Το μήκος του αγωνιστικού χώρου είναι 106 μέτρα και το πλάτος του 66 μέτρα.

Η χωρητικότητα του γηπέδου είναι καταμερισμένη σε τέσσερα τμήματα:
*Τομέας Α: 6.417 θέσεις
*Τομέας Β: 4.889 θέσεις
*Τομέας V: 5.689 θέσεις
*Τομέας G: 6.000 (1.500 θέσεις)

Το σύμπλεγμα αθλητικών εγκαταστάσεων περιλαμβάνει, επίσης, γήπεδα τένις, γήπεδο μπάσκετ, καθώς και γυμναστικές εγκαταστάσεις, ενώ περιλαμβάνει και το Μουσείο της Δόξας της ΤΣΣΚΑ Σόφιας. Η αίθουσα των συνεντεύξεων τύπου έχει χωρητικότητα 80 καθισμάτων.
Ιερά Μονή Αγίας Τριάδας (Σινά) (Περιβόλια Κυδωνίας)

Ιερά Μονή Αγίας Τριάδας (Σινά) (Περιβόλια Κυδωνίας). Κτισμένη μεταξύ των χωριών Μουρνιές και Περιβόλια, η Μονή της Αγίας Τριάδας είναι ένα από τα τέσσερα μετόχια που διατηρεί στην Κρήτη η Μονή Σινά της Αιγύπτου. Η παρουσία της μαρτυρείται ήδη από τη δεύτερη βυζαντινή περίοδο (961-1204), ενώ η αρχαιότερη επιγραφική μαρτυρία από τη μονή είναι του 1643. Το μοναστηριακό συγκρότημα είχε καθαρά αγροτικό χαρακτήρα και εξακολούθησε να λειτουργεί κατά την οθωμανική κυριαρχία του νησιού. Σήμερα η μονή έχει αναστηλωθεί.
Ρόμπερτ Στράουντ

Ο Ρόμπερτ Στράουντ (αγγλικά: Robert Stroud) (28 Ιανουαρίου 1890 - 21 Νοεμβρίου 1963), γνωστός ως «Birdman of Alcatraz», ήταν καταδικασμένος δολοφόνος, Αμερικανός ομοσπονδιακός κρατούμενος και συγγραφέας που έχει αναφερθεί ως ένας από τους πιο διαβόητους εγκληματίες στις Ηνωμένες Πολιτείες.
Χωραφόχηνα

Η Χωραφόχηνα είναι υδρόβιο νηκτικό πτηνό της οικογενείας των Νησσιδών, μία από τις αγριόχηνες που απαντούν και στον ελλαδικό χώρο. Η επιστημονική ονομασία του είδους είναι "Anser fabalis" και περιλαμβάνει 5 υποείδη. 

Στην Ελλάδα απαντά το υποείδος "A. a. fabalis" (Latham, 1787).
Ηγεμόνας Κορκούτ

Ο Ηγεμόνας Κορκούτ (τούρκικα: Şehzade Korkut) (1467 - 1513), ήταν ένας οθωμανός πρίγκηπας, που ήταν για σύντομο χρονικό διάστημα αντιβασιλέας στον θρόνο της Οθωμανικής Αυτοκρατορίας.
Β΄ κατηγορία πετοσφαίρισης ανδρών Κύπρου

Η Β΄ κατηγορία πετοσφαίρισης ανδρών Κύπρου είναι το δεύτερο επίπεδο πρωταθλήματος πετοσφαίρισης ανδρών στην Κύπρο. Διοργανώνεται από τη Κυπριακή Ομοσπονδία Πετοσφαίρισης (ΚΟΠΕ). Από το πρωτάθλημα αυτό καθορίζεται η ομάδα που θα προβιβαστεί στην Α΄ κατηγορία. Ιδρύθηκε το 1976.
Άντες

Οι Άντες ή Άνται ήταν πρώιμη σλαβική φυλετική πολιτική οντότητα του 6ου αι. στον κάτω Δούναβη και τη βορειοανατολική περιοχή της Μαύρης θάλασσας (Σύγχρονη Μολδαβία και κεντρική Ουκρανία). Συνδέονται με τον αρχαιολογικό πολιτισμό Πενκόβκα.

Αναφερθέντες για πρώτη φορά το 518, οι Άντες εισέβαλαν στις περιοχές της βυζαντινής Διοίκησης Θράκης σε κάποιο σημείο μεταξύ του 533 και του 545. Λίγο μετά έγιναν Βυζαντινοί "φοιδεράτοι" και τους αποδόθηκαν πληρωμές σε χρυσό και ένα φρούριο που ονομάστηκε " Turris", βόρεια του Δούναβη σε στρατηγικά σημαντική θέση, έτσι ώστε να αποφευχθεί εχθρική εισβολή των βαρβάρων στα ανατολικά ρωμαϊκά εδάφη. Μεταξύ του 545 και του 580 οι Άντες πολέμησαν σε διάφορες βυζαντινές εκστρατείες. Οι Άντες καταστράφηκαν από τους Παννόνιους Αβάρους στις αρχές του 7ου αιώνα. Αναφέρονται από τον Γότθο Βυζαντινό ιστορικό Ιορδάνη τον Αλανό του 6ου αι. και τον Βυζαντινό ιστορικό Προκόπιο της Καισαρείας, επίσης του 6ου αιώνα.
Παναγιώτης Τέτσης

Ο Παναγιώτης Τέτσης (1925 - 5 Μαρτίου 2016) ήταν Έλληνας χαράκτης και ζωγράφος από την Ύδρα.
Σωφρόνιος Περτσινίδης

Ο Σωφρόνιος Περτσινίδης του Ιωάννη (Μεσουμπιέ, Πόντος, 11 Μαρτίου 1912 - Θεσσαλονίκη, 2 Αυγούστου 2005) ήταν Έλληνας δικηγόρος και πολιτικός, ο οποίος διετέλεσε βουλευτής στην εκλογική περιφέρεια Κιλκίς.
Μελανκόμας

Ο Μελανκόμας ο Κάριος ή Μελαγκόμας (1ος αιώνας μ.Χ.) ήταν αρχαίος Έλληνας πυγμάχος από την Καρία και ολυμπιονίκης στους 207ούς ολυμπιακούς αγώνες της αρχαιότητας το 49 μ.Χ. στο άθλημα της πυγμαχίας. Είναι κυρίως γνωστός για την ασυνήθιστη τεχνική του, όπου ενώ απεύφεγε τα χτυπήματα των αντιπάλων του δεν τους χτυπούσε ούτε ο ίδιος, και κέρδιζε απλώς με το να τους εξουθενώνει.

Οι διαθέσιμες πληροφορίες για τον Μελανκόμα παραδίδονται κυρίως μέσω των μαρτυριών του Διώνα του Χρυσόστομου στον 28ο και 29ο λόγο του, όπου ο Δίων τον συγκρίνει με τον ιδανικό αθλητή και άνθρωπο, ενώ παράλληλα εξυμνεί τον αθλητισμό του, τον αυτοέλεγχο του, την αρρενωπότητα του, και τη γενναιότητα του, και αναφέρει πως δεν έχασε ποτέ κανένα αγώνα και πως ποτέ δεν δέχτηκε χτύπημα αντιπάλου. Αναφέρει επίσης πως ο Μελανκόμας διέθετε εξαιρετική αντοχή, και ήταν ικανός να συνεχίζει να αγωνίζεται για μια ολόκληρη μέρα, ενώ κατά την προπόνηση του μπορούσε να κρατήσει τα χέρια του ψηλά για 2 ημέρες χωρίς να τα κατεβάσει. Πέθανε σε νεαρή ηλικία, στη Νεάπολη της Μεγάλης Ελλάδας (σημερινή Νάπολη), ωστόσο ακόμα και λίγο πριν το θάνατο του ρώτησε πόσες μέρες απομένουν μέχρι την επόμενη αθλητική διοργάνωση. 

Ο ρήτορας Θεμίστιος του 4ου αιώνα μ.Χ. αναφέρει πως ο Μελανκόμας ήταν εραστής του Ρωμαίου αυτοκράτορα Τίτου, ενώ έμμεσες αναφορές στον Μελανκόμα κάνει και ο Ευστάθιος Θεσσαλονίκης. 

Κάποιες σύγχρονες μελέτες έχουν αμφισβητήσει την ιστορικότητα του Μελανκόμα, ή τα επιτεύγματα του, καθώς υποστηρίζουν πως κατά τους Ολυμπιακούς αγώνες υπήρχαν αντίμετρα σε περίπτωση όπου κάποιος αθλητής χρονοτριβούσε και απεύφεγε να έρθει σε επαφή με τον αντίπαλο του, ή αμφιβάλλουν για τις εξωπραγματικές επιδόσεις του αθλητή.
Πλάτων Ρωσσέτος

Ο Πλάτων Ρωσσέτος του Θωμά (και Ρωσέτος, 1896 - 6 Οκτωβρίου 1944) ήταν Έλληνας ποτοποιός από την Ανατολική Θράκη, αιρετός δήμαρχος της Κατερίνης από το 1937 μέχρι το 1938.
Πανεπιστήμιο του Τόκιο

thumb|Η "Akamon" («Κόκκινη Πύλη»)
thumb|Το κτήριο διαλέξεων Γιασούντα στην Πανεπιστημιόπολη Χόνγκο του Πανεπ. του Τόκιο
thumb|Τα αποτελέσματα των εισαγωγικών εξετάσεων παρουσιάζονται στο κοινό.

Το Πανεπιστήμιο του Τόκιο (, Tōkyō daigaku), συντομογραφούμενο ως Τοντάι (Todai, 東大), είναι ένα κρατικό πανεπιστήμιο με έμφαση στην έρευνα με έδρα το Μπούνκιο του Τόκιο, στην Ιαπωνία. Το Πανεπιστήμιο του Τόκιο έχει δέκα σχολές και συνολικά περί τους 30.000 φοιτητές και φοιτήτριες, 2,100 σπό τους οποίους είναι αλλοδαποί. Διατηρεί 5 πανεπιστημιοπόλεις, στο Χόνγκο, το Κομάμπα, το Κασίβα, το Σιροκανεντάι και το Νακάνο. Είναι το παλαιότερο από τα «Επτά Εθνικά Πανεπιστήμια» της Ιαπωνίας και αξιολογείται συστηματικά ως το καλύτερο πανεπιστήμιο ολόκληρης της Ασίας και 21ο στον κόσμο, σύμφωνα με το Academic Ranking of World Universities της Σαγκάης (2014). Το σύμβολο του πανεπιστημίου είναι το χαρακτηριστικό φύλλο του δέντρου γκίγκο, που απαντάται ιδίως στην περιοχή Χόνγκο.
Μπερνάτ Φενολιά

Ο Μπερνάτ Φενολιά (διεθνώς: "Bernat Fenollar" ή "Mossèn (Bernat de) Fenollar", Βασίλειο της Βαλένθια 1438 – Βαλένθια, 28 Φεβρουαρίου 1516) ήταν ποιητής, κληρικός και σκακιστής.
Αντίμαχος ο Δυσπόντιος

Ο Αντίμαχος ο Δυσπόντιος ή Αντίμαχος ο Ήλειος (8ος αιώνας π.Χ.) ήταν αρχαίος Έλληνας αθλητής από τους Δυσπόντιους της Ηλείας, ο οποίος αναφέρεται από τον ιστορικό Ευσέβιο του 3ου αιώνα μ.Χ. ως ο νικητής του αγωνίσματος του σταδίου στους 2ους ολυμπιακούς αγώνες της αρχαιότητας το 772 π.Χ., ενώ σημειώνει παράλληλα πως αυτό είναι το έτος όπου γεννήθηκαν ο Ρώμος και Ρωμύλος, θρυλικοί ιδρυτές της Ρώμης.

Αναφορά στον Αντίμαχο κάνει και ο ιστορικός του 5ου αιώνα μ.Χ. Στέφανος Βυζάντιος, ο οποίος ωστόσο προσδιορίζει τον Αντίμαχο ως τον νικητή του σταδίου της "4ης" διοργάνωσης των ολυμπιακών αγώνων.
Ιερός Ναός Μεταμόρφωσης του Σωτήρος Χριστού (Καλύβες Αποκορώνου)

Ιερός Ναός Μεταμόρφωσης του Σωτήρος Χριστού (Καλύβες Αποκορώνου). Κτίσμα του 1501, σύμφωνα με σωζόμενη επιγραφή στην κεντρική του είσοδο, ο ναός της Μεταμορφώσεως του Σωτήρος Χριστού βρίσκεται στην περιοχή Αγκαβανές, νότια του οικισμού Καλύβες Αποκορώνου. Ο μονόχωρος, καμαροσκέπαστος ναός, κτισμένος κατά τα πρότυπα της βενετσιάνικης αρχιτεκτονικής με οξυκόρυφα παράθυρα και θύρες, πιθανόν να αποτελούσε τμήμα ενός ευρύτερου μοναστηριακού συγκροτήματος, από το οποίο σήμερα σώζονται στον ευρύτερο χώρο ένα οίκημα, μια αποθήκη και ένας νερόμυλος. Βρέθηκε στο μέσο σφοδρών μαχών μεταξύ των οθωμανικών δυνάμεων και των Κρητών επαναστατών κατά το 1878, ενώ το 1896 πυρπολήθηκε κατά την αποχώρηση των πρώτων μετά τις μάχες του Βάμου. Ανακαινίστηκε το 1989.
Ζέβαλος

O Ζέβαλος (αγγλικά: "Zeballos") (πληθ. 125) είναι ένα χωριό που βρίσκεται στη βορειοδυτική ακτή της Νήσου Βανκούβερ, στη Βρετανική Κολομβία, στον Καναδά. Ένας μύθος υποστηρίζει πως Ισπανοί κυνηγοί χρυσού μπορεί να έχουν εξερευνήσει την περιοχή στα τέλη του 16ου αιώνα. Επίσης είναι πλέον γνωστός για τον οικοτουρισμό και την ερασιτεχνική αλιεία.

Ο Ζέβαλος είναι ένα λιμάνι βαθέων υδάτων που περιβάλλεται από άγρια βουνά και δάση και βρίσκεται στο δέλτα του ποταμού Ζέβαλος. Είναι προσβάσιμο από τον Αυτοκινητόδρομο 19, περίπου δυόμισι ώρες με το αυτοκίνητο βόρεια του ποταμού Κάμπελ .
Γουίντερ Χάρμπουρ

Το Γουίντερ Χάρμπουρ (αγγλικά: "Winter Harbour") είναι ένα ψαροχώρι 20 ανθρώπων, το οποίο βρίσκεται στο βόρειο άκρο της Νήσου Βανκούβερ στις εκβολές του "Quatsino Sound" κοντά στην Λίμνη Λίσον ("Leeson Lake") στη Βρετανική Κολομβία, στον Καναδά. Πήρε το όνομά του τον 19ο αιώνα, λόγω του ομώνυμου κόλπου της , και αποτελεί ένα ασφαλές φυσικό λιμάνι ακόμα και το χειμώνα. Τα Πάρκα Quatsino Provincial Park και Raft Cove Provincial Park βρίσκονται σε κοντινή απόσταση.
Τάχσις

Το Τάχσις (αγγλικά: "Tahsis") είναι χωριό στη δυτική ακτή της Νήσου Βανκούβερ, στη Βρετανική Κολομβία, στον Καναδά περίπου 300 χιλιόμετρα βορειοδυτικά της επαρχιακής πρωτεύουσας Βικτώρια. Στην απογραφή του 2011 καταγράφηκαν 316 κάτοικοι, πτώση σε σχέση με την απογραφή του 2006 που είχαν καταγραφεί 366 κάτοικοι. 

Η οικονομία του χωριού εξαρτώταν σε μεγάλο βαθμό από την δασική υλοτομία πριν το κλείσιμο του πριονιστηρίου το 2001, αργότερα όμως από την ερασιτεχνική αλιεία σολομού και ψήσσας (είδος βακαλάου) καθώς και τον τουρισμό.
Τοφίνο

Το Τοφίνο (αγγλικά: "Tofino") είναι μια Περιοχή Δήμου, ανήκει στο γεωγραφικό διαμέρισμα Άλμπερνι-Κλεϊοκουότ και βρίσκεται στην δυτική ακτή της Νήσου Βανκούβερ της Βρετανικής Κολομβίας, Καναδά. Επίσης τοποθετείται στο δυτικό άκρο του Αυτοκινητόδρομου 4, στην άκρη της Χερσονήσου Εσοβίστα, στο νότιο άκρο της περιοχής "Clayoquot Sound". Έχει συνολική έκταση 10.53 τ.χλμ. και πληθυσμό 1,876 κατοίκους με βάση την απογραφή του 2011.

Είναι ένας δημοφιλής τουριστικός προορισμός το καλοκαίρι, ο πληθυσμός του αυξάνεται πολλές φορές σε σχέση με τον χειμώνα. Προσελκύει σέρφερς, λάτρεις της φύσης, κατασκηνωτές, παρατηρητές φαλαινών, αλιείς, ή και κάποιους που απλά θέλουν να είναι κοντά στη φύση. Το χειμώνα δεν είναι τόσο πολυσύχναστη, αν και πολλοί άνθρωποι επισκέπτονται το Τοφίνο και την δυτική ακτή για να παρακολουθήσουν καταιγίδες στο νερό. Κοντά στο Τοφίνο είναι η Λόνγκ Μπίτς, ένας γραφικός και δημοφιλής προορισμός όλο το χρόνο, στο Pacific Rim National Park Reserve. Κοντά περίπου 45 χιλιόμετρα (28 μίλια) βόρεια του Τοφίνο βρίσκεται το Maquinna Marine Provincial Park, με τις ιαματικές πηγές του να είναι επίσης ένας δημοφιλής προορισμός για ημερήσιες εκδρομές για τους τουρίστες, αν και η πρόσβαση γίνεται μόνο με βάρκα ή υδροπλάνο.
Σανάισον

To Σανάισον (αγγλικά: "Saanichton") είναι ένα χωριό στη Νήσος Βανκούβερ της Βρετανικής Κολομβίας , στο δήμο Σέντραλ Σάνις, που βρίσκεται μεταξύ της Βικτώρια και του "BC Ferry Terminal" , δυτικά του "Pat Bay Highway (Hwy 17)", στη συμβολή των οδών "Mount Newton Cross Road" και "East Saanich Road".

To Σανάισον φιλοξενεί το "Saanich Pioneer Museum" αφιερωμένο στην ιστορία του οικισμού της χερσονήσου Σάνις.
Alive in Athens

Alive in Athens είναι ο τίτλος του τριπλού, ζωντανά ηχογραφημένου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιούλιο του 1999 μέσω της δισκογραφικής εταιρείας "Century Media".

Οι ηχογραφήσεις του δίσκου πραγματοποιήθηκαν στο κλαμπ "Ρόδον" της Αθήνας, στις 23 και 24 Ιανουαρίου 1999, στα πλαίσια της περιοδείας για την προώθηση του άλμπουμ "Something Wicked This Way Comes". Οι βιντεοσκοπήσεις των συναυλιών αυτών, εκδόθηκαν το 2006 σε μορφή DVD.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τρία αστέρια, το "Ultimate Guitar" με 9,2 / 10, το "Metal Storm" με 9,4 / 10, και το "The Metal Crypt" με 3,9 / 5.
Ευρυλεωνίς

Η Ευρυλεωνίς (ακμή περ. 370 π.Χ.) από την Αρχαία Σπάρτη ήταν Ολυμπιονίκης στο ιππικό αγώνισμα Συνωρίς (άμαξα 2 ίππων) στους Ολυμπιακούς αγώνες το 368 π.Χ. Συχνά αναφέρεται ως πριγκίπισσα, πλούσια και εκτροφέας ίππων.

Η Ευρυλεωνίς ήταν η δεύτερη γυναίκα που στέφθηκε νικήτρια στη μακρά ιστορία των Ολυμπιακών Αγώνων. Είκοσι τέσσερα χρόνια νωρίτερα, η επίσης Σπαρτιάτισσα προκάτοχός της, πριγκίπισσα Κυνίσκα, είχε κερδίσει στο Τέθριππο (άμαξα 4 ίππων) το 396 π.Χ. και το 392 π.Χ., η πρώτη γυναίκα που νίκησε σε Ολυμπιακούς Αγώνες. Είναι πιθανόν ότι αυτές οι γυναίκες είχαν πατέρες που δεν είχαν αρσενικούς κληρονόμους κάτι που εξηγεί το πως ήταν σε θέση να κατέχουν εκτάσεις γης.
Βαλέριος Εκλεκτός

Ο Βαλέριος Εκλεκτός (λατινικά: "Valerius Eclectus," 3ος αιώνας μ.Χ.) ή Ουαλέριος Εκλεκτός, ήταν αρχαίος ολυμπιονίκης από τη Σινώπη στο αγώνισμα των κηρύκων στους 256ους αγώνες (245 μ.Χ.), 258ους (253 μ.Χ.), 259ους (257 μ.Χ.), και 260ους (261 μ.Χ.). Είχε επίσης διακριθεί κατακτώντας την πρώτη θέση 3 φορές στους Πύθιους και Νέμεους αγώνες, καθώς και 4 φορές στους Ίσθμιους.

Είχε επίσης συμμετέχει σε πολλούς άλλους αγώνες και εορτές των ελληνικών πόλεων και της Ρώμης, καθώς και είχε την ιδιότητα του βουλευτή σε πολλές ελληνικές πόλεις.
Δέλτα του Νίγηρα

thumb|250px|Δορυφορική φωτογραφία του Δέλτα του Νίγηρα
Το Δέλτα του Νίγηρα είναι το δέλτα του ποταμού Νίγηρα, στον Κόλπο της Γουινέας στον Ατλαντικό ωκεανό, στη Νιγηρία. 

Πρόκειται για μια πολύ πυκνοκατοικημένη περιοχή, όπου παράγεται σχεδόν το σύνολο του πλούτου της χώρας. Η περιοχή αποτελούσε το Βρετανικό Προτεκτοράτο των Ποταμών του Πετρελαίου μεταξύ 1885 και 1893, όταν επεκτάθηκε και έγινε το Προτεκτοράτο της Ακτής του Νίγηρα. Το Δέλτα είναι περιοχή πλούσια σε πετρέλαιο και έχει γίνει επίκεντρο διεθνούς διαμάχης λόγω της καταστροφικής μόλυνσης και οικοκτονίας, καθώς και παραβιάσεων ανθρωπίνων δικαιωμάτων στις οποίες είναι εμπλεκόμενη και η εταιρεία Shell. 

Το Δέλτα του Νίγηρα έχει έκταση μεγαλύτερη από 70.000 τετραγωνικά χιλιόμετρα (περίπου όσο η μισή Ελλάδα) και αποτελεί το 7,5% της έκτασης της Νιγηρίας. Περίπου 31 εκατομμύρια άνθρωποι από περισσότερες από 40 εθνοτικές ομάδες κατοικούν στο Δέλτα του Νίγηρα, ενώ οι τοπικές διάλεκτοι φτάνουν περίπου τις 250. 

Η Νιγηρία έχει γίνει η μεγαλύτερη πετρελαιοπαραγωγός χώρα στη Δυτική Αφρική. Περίπου 2 εκατομμύρια βαρέλια εξορύσσονται κάθε μέρα από το Δέλτα του Νίγηρα. Εκτιμάται ότι 38 δισεκατομμύρια βαρέλια βρίσκονται ακόμα στην περιοχή του Δέλτα προς εξόρυξη (αρχές του 2012). Οι πρώτες πετρελαϊκές εργασίες στην περιοχή ξεκίνησαν τη δεκαετία του 1950 και έγιναν από πολυεθνικές εταιρείες, που παρείχαν στη Νιγηρία τον απαραίτητο τεχνολογικό εξοπλισμό και τα κεφάλαια για την εξόρυξη πετρελαίου. Από το 1975, η περιοχή αποφέρει περισσότερο από το 75% των εξαγωγών της Νιγηρίας. Το πετρέλαιο και το φυσικό αέριο αποτελούν το 97% των εσόδων της Νιγηρίας από εξαγωγές. Μεγάλο μέρος του φυσικού αερίου που εξορύσσεται από πετρελαιοπηγές του Δέλτα καίγεται αμέσως με συχνότητα περίπου 70 εκατομμυρίων m³ την ημέρα. Αυτό ισοδυναμεί με το 41% της Αφρικανικής κατανάλωσης φυσικού αερίου, και αποτελεί τη μεγαλύτερη πηγή εκπομπών αερίων του θερμοκηπίου στον πλανήτη. Η περιβαλλοντική καταστροφή που προκαλεί η πετρελαιοβιομηχανία και η έλλειψη διανομής του πετρελαϊκού πλούτου αποτελούν βασικούς παράγοντες για τη διαμαρτυρία από πολυάριθμες περιβαλλοντικές οργανώσεις και προκαλούν διεθνοτικές συγκρούσεις στην περιοχή, μεταξύ των οποίων συγκαταλέγονται και οι πρόσφατες δράσεις των ανταρτών από το Κίνημα για την Απελευθέρωση του Δέλτα του Νίγηρα(MEND).
Τζεμιλέ Σουλτάν

Η Τζεμιλέ Σουλτάνα (Οθωμανικά Τούρκικα: سميل السلطان) (Τούρκικα: "Cemile Sultan", 18 Αυγούστου 1843 - 7 Φεβρουαρίου 1915) ήταν κόρη του σουλτάνου Αμπντούλ Μετζίτ Α΄ και ετεροθαλής αδελφή των σουλτάνων Μωάμεθ ΣΤ΄, Μουράτ Ε΄, Αμπντούλ Χαμίτ Β΄ και Μωάμεθ Ε΄ της Οθωμανικής Αυτοκρατορίας.
Σουλτάν Γιαχιά

Ο Σουλτάν Γιαχιά ή Ηγεμόνας Γιαχιά (τούρκικα:Şehzade Yahya) (1585 - 1649), ήταν ένας Οθωμανός πρίγκηπας, τρίτος γιος του σουλτάνου Μουράτ Γ΄ και αγωνίστηκε για τον θρόνο της Οθωμανικής Αυτοκρατορίας.
Διογένης ο Εφέσιος

O Διογένης ο Εφέσιος (1ος αιώνας μ.Χ.) ήταν αρχαίος Έλληνας αθλητής από την Έφεσο ο οποίος στέφθηκε 5 συνεχόμενες φορές ολυμπιονίκης στο αγώνισμα των σαλπιγκτών, από τους 212ους αγώνες (69 μ.Χ.) έως και τους 216ους (85 μ.Χ.). Υπήρξε επίσης νικητής 2 φορές στα Πύθια, 3 στα Ίσθμια και 3 στα Νέμεα.
Ιρλανδικό Πρωτάθλημα Κλειστού Στίβου

To Ιρλανδικό Πρωτάθλημα Κλειστού Στίβου ή Πρωτάθλημα Κλειστού Στίβου της Δημοκρατίας της Ιρλανδίας (αγγλικά: "Irish Republic Indoor Athletics Championships" ή "AAI National Senior Indoor Championships"), γνωστό ως Πρωτάθλημα Κλειστού Στίβου GloHealth για λόγους χορηγίας, είναι το εθνικό πρωτάθλημα στον κλειστό στίβο της Δημοκρατίας της Ιρλανδίας, που διοργανώνεται από την Ιρλανδική Ομοσπονδία Στίβου. 

Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές της Δημοκρατίας της Ιρλανδίας στα αγωνίσματα ανδρών και γυναικών. Από το 2007 έως το 2014 χρηματοδοτούνταν από την Woodie’s DIY και από το 2015 χορηγείται από την "GloHealth".

Διεξήχθη για πρώτη φορά το 1988 υπό την αιγίδα της "Bord Lúthchleas na hÉireann (BLE)" και από τότε έχουν πραγματοποιηθεί είκοσι οκτώ διοργανώσεις. 

Από το 2000 το πρωτάθλημα πραγματοποιείται από την Ιρλανδική Ομοσπονδία Στίβου που ιδρύθηκε την ίδια χρονιά και αντικατέστησε άλλες ομοσπονδίες, με την ιστορία των αθλητικών φορέων στην Ιρλανδία να είναι περίπλοκη λόγω της διχοτόμησης της χώρας το 1923. Η ομοσπονδία σύμφωνα με το σύνταγμα της, έδωσε τη δυνατότητα στη διοργάνωση επίσης να θεωρηθεί ως Πρωτάθλημα «Όλης της Ιρλανδίας». 

Από το 2003 επιτρέπεται να συμμετέχουν και μη Ιρλανδοί αθλητές μόνο ως επισκέπτες, εκτός αν είναι μέλη ενός συλλόγου της Δημοκρατίας της Ιρλανδίας. Αν και η Βόρεια Ιρλανδία συμμετέχει στο Βρετανικό Πρωτάθλημα Κλειστού Στίβου μαζί με την Αγγλία, την Σκωτία και την Ουαλία, καθώς δεν έχει δικό της πρωτάθλημα, στο πρωτάθλημα λαμβάνει μέρος μεγάλος αριθμός αθλητών λόγω της απόστασης των δύο χωρών, οι οποίοι αγωνίζονται σε συλλόγους της Δημοκρατίας της Ιρλανδίας.

Στο πρωτάθλημα πραγματοποιούνται είκοσι οκτώ (2015) αγωνίσματα συνολικά, με τα σύνθετα αγωνίσματα να διεξάγονται σε άλλες ημερομηνίες. Επίσης υπήρχε πρωτάθλημα σκυταλοδρομιών σε κλειστό χώρο έως το 2010 χωρίς όμως να αποτελεί μέρος του πρωταθλήματος.

Από το 1988 έως σήμερα το κύριο μέρος του πρωταθλήματος έχει διεξαχθεί δεκαέξι φορές στην πόλη Νίνα, τις περισσότερες από κάθε άλλη περιοχή.
Κρατικό Ωδείο Θεσσαλονίκης

μικρογραφία|Κρατικό Ωδείο Θεσσαλονίκης, Φράγκων 15
Το Κρατικό Ωδείο Θεσσαλονίκης (ΚΩΘ) είναι το μοναδικό κρατικό ωδείο της Ελλάδας και εδρεύει στη Θεσσαλονίκη. Ιδρύθηκε το 1914, επί πρωθυπουργίας Ελευθερίου Βενιζέλου. Απασχολεί περίπου 100 Καθηγητές οργάνων, θεωρητικών μαθημάτων, Βυζαντινής Μουσικής και Σύνθεσης. Η εισαγωγή στο ωδείο γίνεται μετά από εξετάσεις. Έχει τμήματα οργανικής και φωνητικής μουσικής, μελοδραματικής, σύνθεσης, διεύθυνσης ορχήστρας, ανώτερων θεωρητικών και βυζαντινής μουσικής.

Στο Κρατικό Ωδείο Θεσσαλονίκης λειτουργεί από τον Μάρτιο του 1987 βιβλιοθήκη. Η συλλογή της βιβλιοθήκης περιλαμβάνει 13.500 τόμους βιβλίων, παρτιτούρων και περιοδικών, οπτικοακουστικό και αρχειακό υλικό, όπως πίνακες ζωγραφικές και κουστούμια όπερας. Στόχος της είναι η προβολή της μουσικής παράδοσης της πόλης και της περιοχής γενικότερα.
μικρογραφία|Άγαλμα της Τραπεζικής Πίστης, Κρατικό Ωδείο Θεσσαλονίκης
Το Κρατικό Ωδείο Θεσσαλονίκης στεγάζεται από το 1987, με απόφαση του Υπουργείου Πολιτισμού, στο διατηρητέο κτήριο της Οθωμανικής Τράπεζας. Το κτήριο αποτελεί ένα εκλεκτικιστικό δείγμα με νεομπαρόκ, νεοκλασικά και πολλά στοιχεία από την γαλλική αρχιτεκτονική. Κατασκευάστηκε αρχικά το 1840 ως κατοικία του Jake Abbott και το 1863 χρησιμοποιήθηκε ως υποκατάστημα της Οθωμανικής Τραπέζης στη Θεσσαλονίκη και ανασχεδιάστηκε το 1890 από τους μηχανικούς Baruch and Amar. Στον κήπο του κτηρίου συναντάμε στα δεξιά το άγαλμα της Οικονομίας και από την άλλη αυτό της Τραπεζικής Πίστης.Τα αγάλματα που μιμούνται νύφες ή μούσες, μεταφέρθηκαν στο καινούριο κτίριο της Οθωμανικής Τράπεζας από την αυλή της εξοχικής κατοικίας των Άμποτ .
Μπέγκχα

Η [[Ανατολική Αφρική]], όπου φαίνονται -κάτω δεξιά- τα [[Ουσαμπάρα Όρη]]. Μόλις φαίνεται -κάτω, κάτω δεξιά- το βόρειο άκρο της [[Ζανζιβάρη]]ς.
Ο Μπέγκχα "(Mbegha)" ήταν ο πρώτος "Βασιλιάς των Λιονταριών" "("Lion King")" (στη γλώσσα "Shambala": "Simba Mwene") της φυλής Σάμπαα "(Shambaa)", στη σύγχρονη Βορειοανατολική Τανζανία, ο οποίος έζησε κατά το πρώτο μισό του 18ου αιώνα. Ενώ η ύπαρξή του δεν αμφισβητείται μεταξύ των ιστορικών, η βιογραφία του βασίζεται κυρίως σε προφορικές παραδόσεις. Πολυάριθμοι θρύλοι, τον έκαναν μυθικό ήρωα.

Ο Μπέγκχα γεννήθηκε στη φυλή Νγκούλου "(Ngulu)", από την λοφώδη περιοχή των Ορέων Νγκούρου "(Nguru Mountains)". Λόγω διαφορών με τους συγγενείς και γιατί θεωρούνταν υπερφυσικά επικίνδυνος, καταδικάστηκε από την πατρίδα του. Κατέφυγε στο Κιλίντι "(Kilindi)", όπου έγινε κυνηγός, κυνηγώντας ποταμόχοιρους, με τον γιο του τοπικού αρχηγού. Ενώ βρισκόταν σε ένα κυνήγι, ο γιος του αρχηγού σκοτώθηκε κατά λάθος. Για να αποφύγει την τιμωρία από τον φίλαρχο, ο Μπέγκχα έπρεπε και πάλι να φύγει, αυτή τη φορά βορειότερα στα Ουσαμπάρα Όρη. Έζησε στα ανοιχτά, στις σπηλιές και τις σκηνές, κοντά σε ένα μέρος όπου ονομάζεται Ζιάϊ "(Ziai)", κυνηγώντας άγρια θηρία.

Όταν μαθεύτηκε ότι ο Μπέγκχα ήταν ένας έμπειρος κυνηγός ποταμόχοιρων, οι ντόπιοι του ζήτησαν να απαλλάξει το χωριό τους από τους ποταμόχοιρους, οι οποίοι κατέστρεφαν την αγροτική τους παραγωγή. Σκότωσε όλους τους ποταμόχοιρους και έγινε ευνοϊκά δεκτός από τους Σάμπαα "(Shambaa)". Προσκλήθηκε να ζήσει στη Βούγκα "(Vuga)", κοντά στο σημερινό Μπουμπούλι "(Bumbuli)". Ο Μπέγκχα, βοήθησε επίσης, το λαό της Βούγκα και όλους τους άλλους, στα γύρω χωριά και έτσι βραβεύτηκε με τη βασιλεία. Έγινε γνωστός ως ο φονιάς του λιονταριού, μετά τον φόνο ενός λιονταριού που όδευε προς το χωριό τους. Οι ευγνώμονες αγρότες, του έδωσαν γυναίκες από κάθε σημαντική φυλή και οι αντίστοιχοι πρωτότοκοι γιοί του, τοποθετήθηκαν επικεφαλής όλων των φυλών, σφυρηλατώντας έτσι και την περιφερειακή ενότητα.

Ο Μπούγκε "(Buge)", ο γιος του Μπέγκχα, μεγάλωσε για να γίνει ο αρχηγός της Βούγκα και όταν πέθανε ο Μπέγκχα, ο Μπούγκε, τον διαδέχθηκε ως βασιλιάς.

Ο γιος του Μπούγκε, ο Κιμουέρι υε Νυουμπάι "(Kimweri ye Nyumbai)", κυβέρνησε το βασίλειο στο μεγαλύτερο βαθμό. Μετά το θάνατό του όμως, υπήρξε ένας αγώνας διαδοχής και το 1890 οι Γερμανοί πήραν τον έλεγχο.
Euranet

Η Euranet, (αγγλικά: European Radio Network, ελληνικά: Ευρωπαϊκό Ραδιοφωνικό Δίκτυο) είναι μια κοινοπραξία των διεθνών, εθνικών, περιφερειακών και τοπικών ευρωπαϊκών ραδιοφωνικών οργανισμών. Η Euranet καλύπτει τα γεγονότα στην Ευρώπη από μια διακρατική άποψη. Επίσης προσφέρει μια παν-Ευρωπαϊκή επεξεργασία των πληροφοριών για τις ευρωπαϊκές υποθέσεις, που καλύπτει τόσο τα όργανα της ΕΕ όσο και τα επιμέρους κράτη μέλη.
Καλλιτέχνης του Λαού της Ρωσίας

Καλλιτέχνης του Λαού της Ρωσίας (ρωσικά. "Народный артист Российской Федерации") Υψηλότερες τιμητικό τίτλο της Ρωσικής Ομοσπονδίας, έχει βραβευτεί για εξαιρετικά επιτεύγματα στον τομέα του θεάτρου, της μουσικής, τσίρκο, το βαριετέ και τον κινηματογράφο. Περιλαμβάνεται στο κρατικό σύστημα πριμοδότησης της Ρωσικής Ομοσπονδίας.

Ο τίτλος του «Καλλιτέχνης του Λαού της Ρωσίας" ιδιοποιείται από Ρώσους καλλιτέχνες, χορογράφους, αγωγοί, θεατρικούς συγγραφείς, συνθέτες, σκηνοθέτες, choirmasters, καλλιτέχνες, για να δημιουργήσει κρατική εικόνες, μουσική, τσίρκο και συναυλία προγράμματα, θεατρικές και κινηματογραφικές ρόλους και να εκπληρώσει τους, οι οποίοι έχουν κάνει εξαιρετική συμβολή στην ανάπτυξη και τη διατήρηση της εθνικής καλλιτεχνικής κουλτούρας, ο σχηματισμός της νέας γενιάς καλλιτεχνών και έλαβε δημόσια αναγνώριση και επαγγελματική κοινότητα.
Τσαρτσάρα

Η Τσαρτσάρα είναι στρουθιόμορφο πτηνό της οικογενείας των Κιχλιδών, μία από τις τσίχλες που απαντούν και στον ελλαδικό χώρο. Η επιστημονική ονομασία του είδους είναι "Turdus viscivorus" και περιλαμβάνει 3 υποείδη. 

Στην Ελλάδα απαντά το υποείδος "Turdus viscivorus viscivorus" Linnaeus, 1758.
Αρχίας ο Υβλαίος

[[Δραχμή]] της [[Ολυμπία]]ς της 105ης (360 π.Χ.) διοργάνωσης των αγώνων
Ο Αρχίας ο Υβλαίος (4ος αιώνας π.Χ.) ήταν αρχαίος Έλληνας ολυμπιονίκης από τα Μέγαρα Υβλαία της Σικελίας, ο οποίος αναδείχθηκε 3 φορές νικητής στο αγώνισμα των κηρύκων στους 104ους (364 π.Χ.), 106ους (356 π.Χ.) και 103ους (368 π.Χ.) ή 105ους (360 π.Χ.) ολυμπιακούς αγώνες της αρχαιότητας, και υπήρξε επίσης νικητής και στα Πύθια.
Πάτρικ Γιανγκ

Ο Πάτρικ Γιανγκ (αγγλικά: "Patric Young"), (Τζάκσονβιλ, Φλόριντα, 1 Φεβρουαρίου 1992), είναι Αμερικανός καλαθοσφαιριστής. Έχει ύψος 2,09 μ. και παίζει στη θέση του σέντερ, για την ισραηλινή Γκιλμπόα Γκαλίλ.
Ερυθροί Χμερ

thumb|230px|Η σημαία της Δημοκρατικής Καμπούτσεα είχε χρησιμοποιηθεί με αρκετές παραλλαγές από τους αντάρτες Ερυθρούς Χμερ από τη δεκαετία του 1950.
Ερυθροί Χμερ (γαλλικά: "Khmers rouges") ονομάζονταν οι οπαδοί του κομμουνιστικού κόμματος της Καμπούτσεα, στην Καμπότζη. Σχηματίστηκαν το 1968 ως παρακλάδι του Λαϊκού Στρατού του Βιετνάμ, από το Βόρειο Βιετνάμ. Κυριάρχησαν στην Καμπότζη από το 1975, όταν τελείωσε ο εμφύλιος πόλεμος, μέχρι το 1979, με αρχηγούς τους Πολ Ποτ, Νούον Τσέα, Ιέγκ Σάρι, Σον Σεν και Χιέου Σαμφάν. Ονόμασαν το κράτος Δημοκρατική Καμπούτσεα. Είχαν συμμαχήσει με το Βόρειο Βιετνάμ, τους Βιετκόνγκ και τους Πάθετ Λάο κατά τη διάρκεια του Πολέμου του Βιετνάμ, ενάντια στις αντικομμουνιστικές δυνάμεις.
FIBA Europe

H FIBA Europe είναι μια επιτροπή, εντός της Διεθνούς Ομοσπονδίας Καλαθοσφαίρισης (FIBA), η οποία περιέχει και τις 50 εθνικές ομοσπονδίες της FIBA στη ζώνη της Ευρώπης και ιδρύθηκε το 1957. Διατηρεί τα κεντρικά γραφεία της στο Μόναχο.
Ελληνική Εθελοντική Φρουρά

Η Ελληνική Εθελοντική Φρουρά (στο εξής: ΕΕΦ, Σερβικά: Грчка Добровољачка Гарда) ήταν μία μονάδα Ελλήνων εθελοντών η οποία πολέμησε στον Πόλεμο της Βοσνίας στο πλευρό του Στρατού της Σερβικής Δημοκρατίας. Μερικά μέλη της μονάδας ήταν παρόντα στην περιοχή της Σφαγής της Σρεμπρένιτσα και ύψωσαν την Ελληνική σημαία πάνω από την πόλη κατά παρότρυνση του Ράτκο Μλάντιτς.
Δόκτωρ Ζι-Βέγγος

Το Δόκτωρ Ζι-Βέγγος είναι ελληνική, κωμική, κινηματογραφική ταινία του 1968, σε παραγωγή ΘΒ Ταινίες γέλιου και σκηνοθεσία - σενάριο Θανάση Βέγγου και Νίκου Τσιφόρου, αντιστοίχως. Πρωταγωνιστούν οι Θανάσης Βέγγος, Διονύσης Παπαγιαννόπουλος, Χρήστος Τσαγανέας και Νίτσα Τσαγανέα.

Η ταινία αναφέρεται στο μπέρδεμα που συνέβη στον Θανάση, που δούλευε σε κουρείο, αφού ο Απόστολος, όπως τον είδε με την άσπρη μπλούζα, έξω από ένα ιατρείο, τον πέρασε για ιατρό. Από εκεί και πέρα ο Θανάσης τους βοηθάει όλους, υπό αυτήν την ψεύτικη ιδιώτητα, χωρίς όμως, να μπορεί να βοηθήσει τον εαυτό του.
Λουί Ερσάν

Ο Λουί Ερσάν ("Louis Hersent," Παρίσι, 10 Μαρτίου 1777 - 2 Οκτωβρίου 1860) ήταν Γάλλος ζωγράφος του 19ου αιώνα.
Ρόναλντ Ρος

O σερ Ρόναλντ Ρος ("Sir Ronald Ross", 13 Μαΐου 1857 - 16 Σεπτεμβρίου 1932) ήταν Βρεττανός γεννημένος στην Ινδία γιατρός ο οποίος έλαβε το Νόμπελ Ιατρικής το 1902 για την εργασία του πάνω στην ελονοσία. Η ανακάλυψή του παρασίτου της ελονοσίας στο γαστρεντερικό σωλήνα των κουνουπιών οδήγησαν το Ρος στο συμπέρασμα ότι η ελονοσία μεταδόθηκε από τα κουνούπια, και έθεσε τα θεμέλια για την καταπολέμηση της ασθένειας. Ήταν αρκετά πολυμαθής, γράφοντας μια σειρά από ποιήματα, δημοσίευσε αρκετά μυθιστορήματα, και συνέθεσε τραγούδια. Ήταν επίσης ερασιτέχνης καλλιτέχνης και μαθηματικός. Εργάστηκε στην ινδική ιατρική υπηρεσία για 25 χρόνια. Κατά τη διάρκεια αυτής της υπηρεσίας έκανε την πρωτοποριακή ιατρική ανακάλυψη. Μετά την παραίτηση από την υπηρεσία του στην Ινδία, προσχώρησε στη Σχολή Τροπικής Ιατρικής του Λίβερπουλ, και συνέχισε ως καθηγητής και πρόεδρος της Τροπικής Ιατρικής του Ινστιτούτου για 10 χρόνια. Το 1926 έγινε επικεφαλής διευθυντής του Ινστιτούτου και Νοσοκομείου Ρος Τροπικών Νόσων, που ιδρύθηκε προς τιμήν των έργων του. Παρέμεινε εκεί μέχρι το θάνατό του.
Νάιαλ Χόραν

thumb
Ο Νάιαλ Χόραν ("Niall James Horan", 13 Σεπτεμβρίου 1993) είναι Ιρλανδός τραγουδιστής. Ήταν μέλος του συγκροτήματος One Direction μαζί με τους Λίαμ Πέιν, Λούι Τόμλινσον, Χάρρυ Στάιλς και Ζέιν Μάλικ.
Τζόι Μπελαντόνα

Ο Τζόι Μπελαντόνα ("Joey Belladonna", πραγματικό όνομα: "Joseph Bellardini", 13 Οκτωβρίου 1960) είναι Αμερικανός τραγουδιστής της χέβι μέταλ μουσικής, γνωστός ως μέλος του συγκροτήματος Anthrax.
Βαγιαζίτ Οσμάν

Ο Βαγιαζίτ Οσμάν, γνωστός και ως Οσμάν Βαγιαζίτ Οσμάνογλου (τούρκικα: "Osman Bayezid Osmanoğlu", 23 Ιουνίου 1924 - 6 Ιανουαρίου 2017), ήταν ο 44ος επικεφαλής του αυτοκρατορικού Οίκου των Οσμάν, που κυβέρνησε την Οθωμανική Αυτοκρατορία από 1299 έως το 1922, όπου η μοναρχία καταργήθηκε και αντικαταστάθηκε από την Δημοκρατία της Τουρκίας. Είναι ο δεύτερος γιος του εγγονού του σουλτάνου Αμπντούλ Μετζίτ Α΄, Ιμπραήμ Τεβφίκ (1874 - 1931), από την τέταρτη σύζυγό του, Χατιτζέ Σαντιγιέ Χανίμ. Εάν βασίλευε θα ήταν ο Μεγάλος Σουλτάνος Βαγιαζίτ Γ΄. Ήταν μέλος ενός από τους νεότερους κλάδους του Οίκου των Οσμάν.
Παλάτσο Κονταρίνι ντελ Μπόβολο

Το Παλάτσο Κονταρίνι ντελ Μπόβολο (επίσης αποκαλούμενο και ως Παλάτσο Κονταρίνι Μινέλλι νταλ Μπόβολο) είναι ένα μικρό παλάτι στη Βενετία της Ιταλίας, το οποίο είναι ιδιαιτέρως γνωστό για το εξωτερικό σπειροειδές του κλιμακοστάσιο, το οποίο έχει πληθώρα τόξων, ενώ είναι γνωστό ως Scala Contarini del Bovolo (του σαλιγκαριού).

Το παλάτι βρίσκεται επί ενός παράπλευρου δρόμου που δεν είναι ιδιαιτέρως πολυσύχναστος και που βρίσκεται κοντά στο Κάμπο Μανίν, πλησίον του Ριάλτο.

Το κλιμακοστάσιο αυτό οδηγεί σε μία στοά, από την οποία υπάρχει μια γραφική πανοραμική θέα προς μερικές από τις οροφές των κτιρίων της πόλης.
Κτουτς Αναπάτ

Το Κτουτς Αναπάτ (στα αρμενικά "Կտուց Անապատ", «ερημητήριο του Κτουτς») είναι παλιό αρμενικό μοναστήρι. Βρίσκεται εκτός των τωρινών αρμενικών συνόρων, εντός της Τουρκίας (Επαρχία του Βαν, πρώην Βασπουρακάν), σε νησί κοντά στην ανατολική ακτή της λίμνης Βαν.

Το μοναστήρι έχει άγνωστες καταβολές, ωστόσο η ύπαρξή του έχει καταγραφεί κατά τον 15ο αιώνα, κυρίως λόγω του εργαστηρίου της αντιγραφής χειρογράφων ("scriptorium"). Ανακατασκευάστηκε κατά τον 18ο αιώνα. Χρησίμευσε ως καταφύγιο κατά τη διάρκεια των χαμιδιανών σφαγών της περιόδου 1894-1896, προτού εγκαταλειφθεί κατά την αρμένικη γενοκτονία της περιόδου 1915-1916. Σήμερα, δεν απομένει από αυτό παρά μόνο η εκκλησία "Σουρπ Καραπέτ" ("Άγιος Ιωάννης ο Πρόδρομος") και ο νάρθηκάς της (γκαβίτ")".

Είναι δυνατό να το επισκεφτεί κανείς νοικιάζοντας σκάφος από το Βαν.
Μεγάλο Νικομπάρ

Το Μεγάλο Νικομπάρ (αγγλικά: "Great Nicobar") είναι νησί της Ινδίας και συγκεκριμένα το μεγαλύτερο νησί του αρχιπελάγους των νήσων Νικομπάρ. Έχει έκταση 1.045 τ.χλμ. και 9.440 κατοίκους (2001). Μεγαλύτερη πόλη του νησιού είναι το Κάμπελ Μπέι. Επίσης το νοτιότερο άκρο του νησιού, το Σημείο Ίντιρα, είναι και το νοτιότερο σημείο της Ινδίας. Το νησί επλήγη σοβαρά από το τσουνάμι του σεισμού του Ινδικού Ωκεανού, το 2004, το οποίο είχε σαν αποτέλεσμα πολλούς θανάτους, καθώς και την αποκοπή του νησιού από κάθε εξωτερική επαφή για περισσότερο από μια ημέρα.
Λαϊμντότα Στραουγιούμα

-->
Η Λαϊμντότα Στραουγιούμα (λετ. "Laimdota Straujuma") είναι Λετονή οικονομολόγος και πολιτικός η οποία υπηρέτησε ως πρωθυπουργός από τις 22 Ιανουαρίου 2014 ως τις 11 Φεβρουαρίου 2016. Προτού αναλάβει πρωθυπουργός της χώρας, η Στραουγιούμα διετέλεσε υπουργός Γεωργίας από το 2011 μέχρι το 2014. Είναι η πρώτη γυναίκα πρωθυπουργός της Λετονίας.
Ντραγκοβίστιτσα

Ο Ντραγκοβίστιτσα ("σερβικά & βουλγαρικά : Драговиштица") είναι ποταμός της Σερβίας και της Βουλγαρίας παραπόταμος του Στρυμώνα.

Έχει συνολικό μήκος του 115 χιλιόμετρα και ανήκει στη λεκάνη απορροής του Αιγαίου. Προκύπτει από την ένωση των ποταμών Μποζίτσκα και Λιούμπατσκα στη νότια Σερβία. Μετά από 52 χιλιόμετρα εγκαταλείπει τη Σερβία και ρέει για 63 χιλιόμετρα στη Βουλγαρία όπου εκβάλει στον Στρυμόνα.
Ντέηβιντ Γουάλλας

Ο Ντέηβιντ Γουάλλας ή Δαυίδ Ουάλας ("αγγλικά: David Wallace") (1914-1944) ήταν Βρετανός αξιωματικός της περιόδου του Β΄παγκοσμίου πολέμου. Γεννήθηκε σε αριστοκρατική οικογένεια με πατέρα βουλευτή και κυβερνητικό αξιωματούχο και μητέρα Λαίδη. Σπούδασε αρχαία Λατινική και Ελληνική γραμματεία. Το θέμα της διδακτορικής του διατριβής ήταν για τα φράγκικα κάστρα στην Ελλάδα. Την περίοδο του Ελληνοϊταλικόυ πολέμου (1940-1941) διορίστηκε ακόλουθος Τύπου στη Βρετανική Πρεσβεία. Κατά την αποχώρηση των Συμμαχικών στρατευμάτων τον Απρίλη του 1941 μετάβηκε στη Μέση Ανατολή όπου κατατάχθηκε στο Βασιλικό Σώμα Τυφεκιοφόρων. Το 1943 το Φόρειν Οφις τον απέστειλε στην Ελλάδα με στόχο την διερεύνηση της Ελληνικής πραγματικότητας καθώς και τον έλεγχο στον αρχηγό της Βρετανικής αποστολής στην Ελλάδα ο οποίος θεωρείτο ως υποχωρητικός στο ΕΑΜ. Παράλληλα προήχθη σε Ταγματάρχη και στην Ελλάδα μετέβη με αλεξίπτωτο στις 14 Ιούλη του 1943 όπου γνωρίσε σταδιακά όλα τα σημαίνοντα πρόσωπα των αντιστασιακών ομάδων (ΕΛΑΣ, ΕΚΚΑ, ΕΔΕΣ). Μετά από παραμονή περίπου 25 ημερών στην Ελλάδα, στις 9 Αυγούστου του 1943 φεύγει για το Κάιρο.
Τόμας Κάρλαϊλ

Ο Τόμας Κάρλαϊλ (4 Δεκεμβρίου 1795 – 5 Φεβρουαρίου 1881) ήταν Σκώτος φιλόσοφος, σατιρικός συγγραφέας, δοκιμιογράφος, ιστορικός και διδάσκαλος κατά τη βικτωριανή εποχή.
Αποκαλούσε τα οικονομικά "ζοφερή επιστήμη", έγραφε λήμματα για την "Edinburgh Encyclopedia" και άρθρα κοινωνικού σχολιασμού.
Τίμων ο Φλιάσιος

Ο Τίμων ο Φλιάσιος ήταν σκεπτικός φιλόσοφος, που γεννήθηκε περί το 320/15 π.Χ. και πέθανε κατά το 230 π.Χ. Είναι μαθητής του Στίλπωνα, καθώς και του Πύρρωνα, ιδρυτή του σκεπτικισμού. Ο Τίμων ταξίδεψε στον Ελλήσποντο και αλλού, διδάσκοντας ρητορική και φιλοσοφία. Έχουν διασωθεί λίγα έργα του, τα περισσότερα εξ αυτών: κωμωδίες, δράματα και έπη.
Μάικλ Ντάγκλας

Ο Μάικλ Ντάγκλας, (πλήρες όνομα "Μάικλ Κερκ Ντάγκλας", αγγλικά: "Michael Kirk Douglas") είναι Αμερικανός ηθοποιός και παραγωγός. Είναι γιος του γνωστού ηθοποιού Κερκ Ντάγκλας. O Μάικλ Ντάγκλας έχει κερδίσει δύο βραβεία Όσκαρ - ένα ως παραγωγός για την ταινία "Στη Φωλιά του Κούκου", (Όσκαρ Καλύτερης Ταινίας) και ένα ως ηθοποιός στον πρωταγωνιστικό ρόλο του Γκόρντον Γκέκο στην ταινία "Wall Street" (Όσκαρ Α' Ανδρικού Ρόλου) - τέσσερις Χρυσές Σφαίρες και ένα Έμμυ. Έχει παίξει σε πολλές κινηματογραφικές ταινίες.
Νοβάλις

Νοβάλις (ΔΦΑ noˈvaːlɪs) ήταν το ψευδώνυμο του Γκέοργκ Φίλιπ Φρήντριχ Φράιχερ φον Χάρντενμπεργκ (Georg Philipp Friedrich Freiherr von Hardenberg, 2 Μαΐου 1772 – 25 Μαρτίου 1801), ποιητή, συγγραφέα και φιλοσόφου που επηρέασε τον γερμανικό ρομαντισμό και την ύστερη ρομαντική σκέψη.
Ίκαρος Χαλκίδας

Ο Ίκαρος Χαλκίδας είναι ελληνικός αθλητικός σύλλογος που δραστηριοποιείται στην περιοχή της Χαλκίδας Εύβοιας, όπου και βρίσκεται η έδρα του, το Δημοτικό Αθλητικό Κέντρο Κανήθου "«Τάσος Καμπούρης»". Επίσημα χρώματά του είναι το μπλε, το κόκκινο και το λευκό και στο έμβλημά του είναι η καλωδιωτή γέφυρα της Χαλκίδας. Επίσημο έτος ίδρυσής του είναι το 2013, αν και ουσιαστικά αποτελεί το επαγγελματικό ανδρικό τμήμα καλαθοσφαίρισης (υπό τη νομική μορφή Κ.Α.Ε.) της Α.Ε. Ίκαρος Καλλιθέας (ιδρ. 1991).
Ακαπνού

Η Ακαπνού είναι χωριό της επαρχίας Λεμεσού στην Κύπρο.
Άλασσα

Το Άλασσα είναι κοινότητα της επαρχίας Λεμεσού στην Κύπρο.
Αλέκτορα

Η Αλέκτορα είναι κοινότητα της επαρχίας Λεμεσού στην Κύπρο.
Ανώγυρα

Η Ανώγυρα είναι κοινότητα της επαρχίας Λεμεσού στην Κύπρο.
Αρακαπάς

Ο Αρακαπάς είναι κοινότητα της επαρχίας Λεμεσού στην Κύπρο.
Απεσιά

Η Απεσιά ή Απαισιά είναι κοινότητα της επαρχίας Λεμεσού στην Κύπρο.
Ασγάτα

Η Ασγάτα είναι χωριό της επαρχίας Λεμεσού στην Κύπρο.
Αυδήμου

Η Αυδήμου είναι κοινότητα της επαρχίας Λεμεσού στην Κύπρο.
Βάσα Κελλακίου

Η Βάσα είναι κοινότητα της επαρχίας Λεμεσού στην Κύπρο. Είναι γνωστή με την ονομασία Βάσα Κελλακίου (από την ονομασία του γειτονικού χωριού Κελλάκι) για να ξεχωρίζει από το ομώνυμο χωριό της επαρχίας Λεμεσού, Βάσα Κοιλανίου.
Βίκλα

Η Βίκλα είναι κοινότητα της επαρχίας Λεμεσού στην Κύπρο. Ωστόσο, τις τελευταίες δεκαετίες το χωριό είναι εγκαταλελειμμένο. Το χωριό εξακολουθεί να υφίσταται σαν διοικητική μονάδα, με τον πρόεδρο της κοινότητας να διορίζεται από το Υπουργείο Εσωτερικών.
Δορά

Η Δορά είναι κοινότητα της επαρχίας Λεμεσού στην Κύπρο.
Δύμες

Οι Δύμες είναι κοινότητα της επαρχίας Λεμεσού στην Κύπρο.
Γεροβάσα-Τρόζενα

Η Γεροβάσα-Τρόζενα είναι κοινότητα της επαρχίας Λεμεσού στην Κύπρο. Η κοινότητα αποτελείται από δύο οικισμούς, τη Γεροβάσα και την Τρόζενα. Ουσιαστικά, πρόκειται για 2 χωριά τα οποία είναι σχεδόν ενωμένα το ένα με το άλλο. Διοικητικά αποτελούν μια κοινότητα. Τις τελευταίες δεκαετίες η κοινότητα είναι εγκαταλελειμμένη. Η κοινότητα εξακολουθεί να υφίσταται σαν διοικητική μονάδα, με τον πρόεδρο της κοινότητας να διορίζεται από το Υπουργείο Εσωτερικών.
Δωρός

Ο Δωρός είναι κοινότητα της επαρχίας Λεμεσού στην Κύπρο.
Καμινάρια

Τα Καμινάρια είναι κοινότητα της επαρχίας Λεμεσού στην Κύπρο.
Κάτω Μύλος

Ο Κάτω Μύλος είναι κοινότητα της επαρχίας Λεμεσού στην Κύπρο.
Κισσούσα

Η Κισσούσα είναι κοινότητα της επαρχίας Λεμεσού στην Κύπρο.